text: Nord Cargo BV va ser fundada l'any 1997 a Barcelona i es va especialitzar en el transport internacional entre la Península i els Països Baixos. Un dinàmic i flexible equip de professionals amb una llarga experiència en el transport i una flota de moderns tràilers i camions, ens permet oferir una àmplia selecció de serveis i encàrrecs d'alta qualitat així com la garantia que les mercaderies arribaran a la seva destinació en el menor temps possible i amb la màxima seguretat.
  L'empresa va ser fundada per professionals de la logística que van veure grans oportunitats de millorar el transport entre Holanda i Espanya. Amb aquesta ambició es van unir per tal d'endegar el projecte mentre treballaven de directors d'oficina a Barcelona, Madrid y Málaga, fins que al gener del 1997 van decidir començar de bell nou.
  Nord Cargo es va iniciar amb oficines tan sols a Espanya, però l'any següent a la seva fundació, es va decidir donar un pas endavant i obrir també una delegació a Holanda, la qual cosa proporcionaria una major i més dinàmica fluïdesa de mercaderies entre ambdós països, alhora que un valor afegit per als seus clients internacionals.
  La primera delegació a Holanda es va situar a Breda però anys després, el 2001, es va traslladar a una ubicació amb més possibilitats logístiques: el port de Moerdijk, on es troba actualment.
  El grup de persones que va fundar l'empresa segueix treballant activament en aquest projecte al qual s'hi han unit nous membres que amb il•lusió i experiència s'asseguren que els enviaments es realitzen amb gran eficàcia.